เกษตรจังหวัดแม่ฮ่องสอน ส่งเสริมให้เกษตรกร สามารถผลิตขยายชีวภัณฑ์ป้องกันและกำจัดศัตรูพืชไว้ใช้เอง
นายอัครพล ขัติยะ เกษตรจังหวัดแม่ฮ่องสอน มอบหมายให้นายวิษณุ คำพินิจ หัวหน้ากลุ่มอารักขาพืช พร้อมด้วยเจ้าหน้าที่กลุ่มอารักขาพืชและเจ้าหน้าที่สำนักงานเกษตรอำเภอขุนยวม ดำเนินโครงการระบบส่งเสริมการเกษตรแปลงใหญ่  ปี 2564 (เบิกแทนกรมการข้าว) กิจกรรม ที่ 1 จัดกระบวนการเรียนรู้ตามแนวทางโรงเรียนเกษตรกรด้านการบริหารจัดการศัตรูข้าว เพื่อส่งเสริมให้เกษตรกรสามารถผลิตขยายชีวภัณฑ์ได้ด้วยตนเอง เพื่อนำมาใช้ในการป้องกันและกำจัดศัตรูพืชในการผลิตข้าวล่าสุดในจัดกิจกรรมถ่ายทอดวิธีการผลิตและใช้ชีวภัณฑ์ ได้แก่ เชื้อราบิวเวอเรีย  เชื้อราเมตาไรเซียมและเชื้อราไตรโคเดอร์มา แก่สมาชิกกลุ่มแปลงใหญ่ข้าวขุนยวม  ณ บ้านแม่สุรินทร์ ตำบลขุนยวม อำเภอขุนยวม จังหวัดแม่ฮ่องสอน